**Giánnis Oúgko Antetokoúnmpo** (kreik. Γιάννης Ούγκο Αντετοκούνμπο, [ˈʝanis a(n)detoˈku(m)bo]; synt. **Adetokumbo**, s. 6. joulukuuta 1994 Ateena) on kreikkalainen koripalloilija, pelipaikaltaan iso laitahyökkääjä eli powerforward. Hän on edustanut vuodesta 2013 lähtien NBA-liigassa pelaavaa Milwaukee Bucksia, joka varasi hänet vuoden 2013 NBA:n varaustilaisuudessa ensimmäisen kierroksen 15. pelaajana.

Pitkästä ja vaikeasta sukunimestään johtuen Antetokoúnmpoa kutsutaan Pohjois-Amerikassa usein lempinimellään "*Greek Freak*". Hänen alkuperäinen sukunimensä on *Adetokumbo*, joka kirjoitetaan kreikkalaisin kirjaimin *Αντετοκούνμπο*; tämä latinisoidaan kirjain kirjaimelta *Antetokoúnmpo*.

Ammattilaisura
--------------

Ennen NBA-varaustaan Antetokoúnmpo pelasi Kreikan toiseksi korkeimmalla sarjatasolla Filiathlikosin joukkueessa. Isokokoinen ja atleettinen Antetokoúnmpo herätti kykyjenetsijöiden kiinnostuksen pelatessaan Kreikan juniorimaajoukkueissa, ja hänestä tuli ykköskierroksen varaus pitkälti valtavan potentiaalinsa ansiosta. 

Antetokoúnmpo osoitti hänen valmiuttaan epäilleiden olleen väärässä pelattuaan heti varauksensa jälkeisenä vuotena koko kauden NBA:ssa. Hän pelasi NBA:n tähdistöottelussa vuosina 2017 ja 2018, ja molempina kausina hänet valittiin liigan kakkostähdistökentälliseen. Vuonna 2019 hänet valittiin NBA:n arvokkaimmaksi pelaajaksi ja ykköstähdistökentälliseen, ja hän pelasi myös tähdistöottelussa.

Kesällä 2021 Antetokoúnmpo ja Bucks etenivät NBA:n loppuotteluihin, joissa seura voitti ensimmäisen mestaruutensa 50 vuoteen voitettuaan Phoenix Sunsin 4–2-otteluvoitoin. Antetokoúnmpo heitti mestaruuden ratkaisseessa ottelussa 50 pistettä, ja hänet palkittiin NBA:n finaalien arvokkaimpana pelaajana.

Perhe
-----

New York Knicks varasi Antetokoúnmpon isoveli Thanásiksen vuoden 2014 NBA:n varaustilaisuuden toisella kierroksella, 51. pelaajana. Kaudella 2019–2020 molemmat pelaavat Milwaukee Bucksissa.

Antetokoúnmpon vanhemmat ovat Nigeriasta, vuonna 2017 kuollut isä Charles Adetokunbo oli etniseltä taustaltaan joruba ja äiti Veronica puolestaan igbo. Helmikuussa 2020 syntyi Antetokoúnmpon ja kumppaninsa Mariah Riddlespriggerin esikoispoika Liam Charles.

Lähteet
-------

1. ↑  Ποιο είναι το δεύτερο όνομα του Γιάννη Αντετοκούνμπο; *thetoc.gr*.  30. toukokuuta 2017.  "Ναι, με λένε Ούγκο. Γιάννης Ούγκο Αντετοκούνμπο το έχω στην ταυτότητα." Viitattu 13. helmikuuta 2022. (kreikaksi)
2. 1 2  Giannis Antetokounmpo NBA& ABA Stats *basketball-reference.com*. Basketball Reference. Viitattu 24.7.2014. (englanniksi)
3. ↑  Metallinos, Nick: 'Working hard is not enough': Giannis' second All-Star week beyond his wildest dreams  18.2.2018. ESPN. Viitattu 13.11.2018. (englanniksi)
4. ↑  Bucks’ Antetokounmpo named to All-NBA 2nd team  25.5.2018. AP. Viitattu 13.11.2018. (englanniksi)
5. ↑  Giannis Antetokounmpo historian toisena eurooppalaisena NBA:n arvokkaimmaksi pelaajaksi – puhkesi kyyneliin kertoessaan edesmenneestä isästään  25.6.2019. Yle. Viitattu 26.6.2019.
6. ↑  Arkko, Simo: Milwaukee Bucks juhlii NBA:n mestaruutta – kreikkalaistähti pussitti hurjat pisteet  21.7.2021. Yle. Viitattu 21.7.2021.

Aiheesta muualla
----------------

* Kuvia tai muita tiedostoja aiheesta **Giánnis Antetokoúnmpo** Wikimedia Commonsissa

* Strozyk, Matias: MM-koripallon ylivoimaisin pelaaja ei olisi jättänyt kisoja väliin mistään hinnasta – kreikkalainen ihmepoika ponnahti rihkamakauppiaasta NBA:n kuumimmaksi nimeksi YLE Urheilu 3.9.2019
* Oivio, Janne: Rihkamakauppias löydettiin pelaamasta kadulla – nyt USA:n valloittanut urheilutähti solmi kaikkien aikojen ökysopimuksen (Julkaistu alun perin 6.12.2017 Urheilulehden numerossa 49/2017.) *Ilta-Sanomat*.  18.12.2020. Viitattu 18.12.2020.

  

Milwaukee Bucks – NBA:n mestari 2021
0 Donte DiVincenzo ·
3 Elijah Bryant ·
5 Jeff Teague ·
7 Bryn Forbes ·
9 Bobby Portis ·
11 Brook Lopez ·
13 Jordan Nwora ·
15 Sam Merrill ·
17 P. J. Tucker ·
21 Jrue Holiday ·  

22 Khris Middleton ·
24 Pat Connaughton ·
25 Mamadi Diakité ·
34 Giánnis Antetokoúnmpo ·
43 Thanásis Antetokoúnmpo ·
44 Justin Jackson ·
66 Axel Toupane  

Päävalmentaja Mike Budenholzer   

Apuvalmentajat Vin Baker · Mike Dunlap · Chad Forcier · Darvin Ham · Charles Lee · Josh Oppenheimer · Patrick St. Andrews · Ben Sullivan



|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Yhdysvallat

 |

 |